Sum sijoittui 2010 Kenian-mestaruuskilpailuissa 800 metrillä kolmanneksi, mutta karsiutui Nairobin Afrikan-mestaruuskilpailuissa saman matkan alkuerissä. Seuraavana vuonna hän oli maansa mestaruuskilpailuissa 800 metrillä toinen ja karsiutui Daegun MM-kilpailujen välieräjuoksussa. Vuonna 2012 hän voitti 800 metrillä Kenian-mestaruuden ja sai hopeaa Porto-Novon Afrikan-mestaruuskilpailuissa ajalla 1.59,13. Hän sijoittui Kenian olympiakarsinnoissa 1 500 metrillä toiseksi, mutta karsiutui alkuerissä Lontoon olympialaisissa.